open-index/open-wikipedia-markdown huggingface dataset:
Manuel Veiga Pombo

**Manuel Veiga Pombo**, nado en Ourense o 12 de decembro de 1951, é un político galego do PSdeG-PSOE.
## Traxectoria 
Asesor fiscal de profesión, foi concelleiro de Ourense tralas eleccións municipais de 1979, nas que foi o número 3 da candidatura do PSdeG-PSOE. Nas eleccións de 1983 e 1987 encabezou a candidatura socialista e logrou en ambas 10 concelleiros, fronte a 11 de AP. En 1987 recibiu o apoio na investidura dos 3 concelleiros de Independentes de Galicia (que encabezaba o exalcalde centrista José Luis López Iglesias), logrando 13 apoios fronte a 11 de AP, porén ao non alcanzala maioría absoluta (14), a alcaldía recaeu no aliancista Jorge Bermello como cabeza da lista máis votada, dado que os 3 edís do CDS votaran en branco. Porén, Bermello dimitiu en decembro de 1987 dado a que un dos edís do CDS, Balbino Álvarez derrubou xunto cos socialistas e independentes os seus orzamentos. Desta forma, foi investido alcalde ao contar nesta ocasión con 14 votos, e polo tanto maioría absoluta, grazas ao apoio dos independentes e de Álvarez, formando os socialistas un goberno con ambos. Foi elixido deputado nas Eleccións ao Parlamento de Galicia de 1985, renunciando tralo seu acceso á alcaldía. En outubro de 1988 foi designado coordinador do PSdeG-PSOE na provincia de Ourense. Porén, as discrepancias do edil independente José Luis Mondelo co seu líder López Iglesias e posteriormente co propio Veiga, derivaron nunha situación de inestabilidade que cluminou nunha moción de censura en setembro de 1990 que lle outorgou a Alcaldía a Mondelo co apoio do PPdeG e o CDS.

Nas municipais de 1991 encabezou de novo a candidatura socialista, integrando nela aos concelleiros independentes cos que gobernara no anterior mandato (López Iglesias, Balbino Álvarez, José Lorenzo), e gañou as eleccións con 12 concelleiros, polo que recuperou a alcaldía como cabeza da lista máis votada. En 1994 pasou a ser vicesecretario xeral do PSdeG-PSOE, baixo o liderado de Francisco Vázquez. O mandato rematou con fondos desencontros dentro do partido e do goberno, sobre todo coa marcha dos edís López Iglesias e Balbino Álvarez, que encabezarían as candidaturas de PIE e ADEI-O, respectivamente, en 1995. Esta situación, supuxo un forte desgaste para os socialistas, que caeron ata 7 concelleiros e perderon a alcaldía fronte á maioría absoluta do PPdeG, quedando os edís díscolos moi lonxe de lograr representación. Desta forma non recolleu a acta de concelleiro e renunciou como vicesecretario dos socialistas galegos e coordinador provincial, cedéndolle a portavocía no concello ao seu número 2, Xabier Casares. A peonalización da Ponte Vella e a Rúa do Paseo foron algúns dos feitos máis destacados durante a súa etapa de alcalde.

Volveu á primeira liña política nas eleccións ao Parlamento de Galicia de 1997, nas cales encabezou a candidatura socialista pola provincia de Ourense e foi elixido deputado, retirándose novamente da política tralo fin do mandato en 2001.

## Notas 
## Véxase tamén 
### Outros artigos 
* Eleccións municipais en Ourense
* Alcaldes de Ourense
Cascadia

right|180px|miniatura|Bandeiras cascadianas nun partido de fútbol.
A **República de Cascadia** ou, simplemente, **Cascadia** é un estado autoproclamado dentro das fronteiras dos Estados Unidos que reclama parte dos estados de Oregón, Washington e a provincia canadense da Columbia Británica.

## Véxase tamén
### Ligazóns externas
*Cascadian Independence Project
Praha, Eslovaquia

**Praha** (en húngaro *Gácsprága*) é un concello do Distrito de Lučenec, na Rexión de Banská Bystrica (Eslovaquia).

Praha foi fundada polos Husitas no século XV, aparecendo a primeira referencia escrita á cidade en 1573. O seu nome está inspirado na capital checa, Praga. A tradición husita pode observarse no escudo da localidade, que amosa o característico cáliz husita.

## Notas 
## Véxase tamén
Prometheus (filme)

***Prometheus*** é un filme estadounidense de ciencia ficción dirixido por Ridley Scott que se estreou no 2012. Foi escrito por Jon Spaihts e Damon Lindelof, e está protagonizado por Noomi Rapace, Michael Fassbender, Guy Pearce, Idris Elba, Logan Marshall-Green e Charlize Theron. Está ambientado a finais do século XXI e a historia céntrase na tripulación da nave espacial *Prometheus*, que está a seguir as indicacións dun mapa estelar descuberto en numerosas civilizacións antigas. Na procura da orixe da humanidade, a tripulación chega até un mundo distante e descobre unha ameaza que podería causar a extinción da raza humana.

A súa secuela, *Alien: Covenant*, foi estreada no 2017.

## Sinopse 
Un grupo de científicos e exploradores emprende unha viaxe espacial a un remoto planeta, onde os seus límites físicos e mentais serán postos a proba. O motivo da misión é que os humanos cren que aló poderán atopar a resposta ás preguntas máis profundas e ó maior dos misterios: a orixe da vida na Terra.

## Personaxes 
* Noomi Rapace como Elizabeth Shaw
* Michael Fassbender como David
* Charlize Theron como Meredith Vickers
* Idris Elba como Janek
* Guy Pearce como Peter Weyland
* Logan Marshall-Green como Charlie Holloway
* Sean Harris como Fifield
* Rafe Spall como Millburn
* Emun Elliott como Piloto de nave
* Benedict Wong como Piloto de nave

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en Metacritic 
* Ficha en RottenTomatoes 
* Ficha en BoxOfficeMojo
Euskal Herria Bildu

**Euskal Herria Bildu** , tamén escrito **EH Bildu** (en minúsculas no seu logo), é unha coalición política vasca de esquerdas, rexistrada como partido político, creada no 2012 e liderada na súa primeira participación por Laura Mintegi. Está ideoloxicamente adscrita á esquerda abertzale e ten aspiracións soberanistas e independentistas. A plataforma está constituída por Eusko Alkartasuna, Aralar, Sortu e Alternatiba.

## Historia 
A coalición presentouse ás eleccións ó Parlamento Vasco do 21 de outubro de 2012, acadando 21 escanos dos 75 totais e converténdose así na segunda forza política do país tralos 27 logrados polo PNV.

A coalición creada en 2012 foi inscrita en 2014 como partido. En 2017 a coalición foi dotada de órganos  propios de partido, con secretaría xeral.

Previa a EH Bildu houbo outra coalición chamada Bildu. Entre a disolución de Bildu e a creación de EH Bildu existiu a coalición Amaiur.

## Notas 
## Véxase tamén 
### Outros artigos 
* Bildu
* Oskar Matute
* Mertxe Aizpurua
* Arnaldo Otegi
* Josu Juaristi
* Maddalen Iriarte 
* Maiorga Ramírez
* Carlos Garaikoetxea
* Iñaki Ruiz de Pinedo 
* Jon Iñarritu 
* Onintza Enbeita
* Marian Beitialarrangoitia
* Asun Fernández de Garaialde

### Ligazóns externas 
*Páxina oficial de Euskal Herria Bildu
Xabier Cid

**Xabier Cid Fernández**, nado en Ourense o 7 de setembro de 1975, é un escritor e tradutor galego.

## Traxectoria 
Licenciado en filoloxía e mestrado en xestión deportiva, foi consultor da Navalla Suíza. Este xestor de proxectos dixitais traballou de administrativo, de árbitro, de xornalista, de profesor de galego, de guía turístico, de empresario, de tradutor e de repartidor de comida. Viviu en Stirling e Glasgow (Escocia) durante catorce anos, despois en Pontevedra foi profesor no colexio Doroteas antes de marchar a Madrid.

Colaborou un ano na Radio Galega e foi candidato pola circunscrición electoral da Coruña, na lista de Converxencia 21, nas eleccións ao Parlamento de Galicia de 2016. É editor habitual na Galipedia desde 2006. Colaborou en Praza.gal.

En 2022 publicou *10.000 millas de andar na bici.* Entre 2018 e 2020, a protagonista deste libro repartiu comida polas rúas de Glasgow e outras cidades escocesas enriba dunha bicicleta tradicional, experiencias que conta nesta narración.

## Obras 
* *Terá as túas balas* (2000). Santiago: Sotelo Blanco. ISBN 978-84-7824-371-6.
* *As bicis* (2018).  Culleredo: Espiral Maior. ISBN 978-84-949164-2-7.
* *10.000 millas de andar na bici* (2022). Vigo: Xerais. 112 páxs. ISBN 978-84-1110-087-8. ePub: ISBN  978-84-1110-101-1.

### Traducións 
* *O devalar da idea. Otero Pedrayo e a identidade galega*, de Craig Patterson (2008). Fundación Otero Pedrayo.
* *Unha viaxe á Lúa,* de George Tucker (2009). Santiago: Urco Editora.
**A princesa e o trasno*, de George MacDonald (2009). Santiago: Urco Editora. [miniatura|Presentación de *10.000 millas de andar na bici* na libraría Paz de [Pontevedra en maio de 2022. Con Sara Vila Alonso e Pancho Tristán]]

## Premios 
* 2018: gañador do XXI Premio de poesía Concello de Carral co poemario *As bicis*.
* 2000: finalista do Premio de novela curta Manuel Lueiro Rey con *Terá as túas balas*.

## Notas 
## Véxase tamén 
### Ligazóns externas 
* El País. A Síndrome de Rimbaud
Narciso Rivas Martínez

**Narciso Rivas Martínez**, nado en Siador (Silleda) o 30 de xuño de 1871 e finado en Ourense o 18 de agosto de 1939, foi un avogado e político galego.

## Traxectoria 
Fillo de Elías Vicente Rivas Martínez. Licenciado en Dereito pola Universidade de Santiago de Compostela (1892). Na Ditadura de Primo de Rivera foi nomeado alcalde de Ourense.

## Vida persoal
Casou con Concepción Martínez Baladrón.

## Véxase tamén 
### Outros artigos 
* Alcaldes de Ourense

### Ligazóns externas 
* Xenealoxía Narciso Rivas Martínez
Gustav Machatý

**Gustav Machatý**, nado en Praga (Imperio Austrohúngaro) o 9 de maio de 1901 e finado en Múnic (Alemaña Occidental) o 14 de decembro de 1963, foi un director de cine, guionista e actor checo.

Dirixiu 17 filmes entre 1919 e 1955, incluído *Ecstasy* (1933), con Hedy Lamarr. Tamén creou os guións doutras 10 películas entre 1920 e 1955. Logo da segunda guerra mundial emigrou a Múnic e traballou como profesor nunha escola de cinema.

## Filmes
Reinhard Heydrich

**Reinhard Tristan Eugen Heydrich**, nado en Halle (Alemaña) o 7 de marzo de 1904 e finado en Praga o 4 de xuño de 1942, foi un militar alemán.

## Traxectoria 
Alcumado a *besta loira*, foi o segundo home das SS da Alemaña nazi. En 1936 foi nomeado líder da Gestapo. Ademais, foi protector de Bohemia e Moravia e, dende 1939, director da Oficina Central de Seguridade do Reich. Convocou e presidiu a Conferencia de Wannsee, onde se planificou o exterminio dos xudeus en Europa. Finou asasinado en Praga en 1942 nunha operación conxunta de británicos e checos.

## Véxase tamén 
### Outros artigos 
* Operación Antropoide
### Ligazóns externas 
* "El genocida nazi que tocaba el violín", artigo de Julián Casanova en *El País*, 3 de xuño de 2012 .
Elías Vicente Rivas Martínez

**Elías Vicente Rivas Martínez**, nado en Siador (Silleda) o 19 de xuño de 1844 e finado en Silleda o 2 de xullo de 1919, foi un avogado e xuíz galego.

## Traxectoria 
Fillo de Francisco María Rivas Taboada, fundador e benfeitor do santuario da Virxe da Saleta de Siador. Estudou Dereito na Universidade de Santiago de Compostela. Foi xuíz municipal de Silleda.

## Vida persoal 
Casou coa súa curmá Florentina Martínez Blanco e foi pai de Narciso Rivas Martínez.
## Véxase tamén 
### Ligazóns externas 
* Xenealoxía Elías Vicente Rivas Martínez
* Anotaciones en torno a la familia Martínez de Silleda (procedentes de la casa de Vista Alegre en San Fiz de Margaride)
David (nome)

**David** é un nome propio masculino galego. Esta forma escrita tamén é común con outras linguas románicas, xermánicas e eslavas. A súa orixe é o hebreo (דָּוִד; *Dawidh*) que significa «o amado e querido» ou «o elixido de Deus». É un nome bíblico que provén do famoso rei David de Israel. En galego tamén ten a variante **Davide**. e 21 co nome Davide, cunha media de idade de 41,3 anos.

## Orixe 
David é o nome dun personaxe bíblico do Antigo Testamento:
* **David**, fillo de Isaí, e segundo rei de Israel.
A súa vida vese dividida en varios períodos e así reflíctese na Biblia. 'Na súa xuventude' ' (1º de Samuel 16:10) - 'ó servizo de Saúl ' ' (1º de Samuel 16:14-18) - 'o heroe fuxitivo' ', (David fuxiu de Saúl) (1º de Samuel 21:1-9) - 'Rei de Xudá' ', (despois da morte de Saúl) (2ª de Samuel 2:1-10) - ' ' Rei de Israel ' ' (despois da morte de Is-boset, foi escollido rei por tódalas tribos (2ª de Samuel 5:1-5).

## Variantes 
## Santoral 
A celebración do santo de David correspóndese co día 29 de decembro.

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Goree Carter

**Goree Carter**, nado en Houston (Texas) o 31 de decembro de 1930 e finado na mesma cidade o 29 de decembro de 1990, foi un cantante de rhythm and blues e guitarrista de rock and roll estadounidense. Foi sobre todo coñecido polo seu sinxelo de 1949 "Rock Awhile", que está considerado un dos principais candidatos a ser a primeira gravación de rock and roll, e que ten un estilo de guitarra eléctrica saturada semellante ao que usou Chuck Berry varios anos despois.
Luminița Anghel

**Luminița Anghel**, nada en Bucarest o 7 de outubro de 1968, é unha cantante e presentadora romanesa.

## Traxectoria 
Con oito anos comezou o seu interese pola música, graduándose máis tarde na Escola de Arte Popular, onde tomou leccións na especialización en música lixeira.

En 2003 conseguiu o primeiro posto no festival *Mamaia* de Romanía. Nas edicións dos anos 1995 e 1996 quedaría no terceiro posto. Nese mesmo ano no festival *Voice of Asia* celebrado en Kazakhstán acadou o premio á mellor cantante internacional.

## Eurovisión 
No ano 2005, Luminița participou no festival de Eurovisión celebrado en Kíiv, Ucraína coa canción "Let Me Try" ("Déixame intentalo") onde quedou primeira na súa semifinal e terceira na gran final cunha puntuación de 235 puntos.

No ano 2010, xunto a Tony Tomas e Adrian Piper intentou volver a Eurovisión presentando a canción "Save Their Lives" ("Salva as súas vidas").
Salvitxada

A **salvitxada** é unha salsa orixinaria de Cataluña (España), concretamente da localidade de Valls na provincia de Tarragona, que serve para acompañar aos calçots nas calçotades.

## Características
Na súa composición parécese bastante á salsa romesco, sendo unha das súas variedades. 
Os seus ingredientes principais son:

* Allos asados e crus.
* Tomates asados.
* Améndoas tostadas moídas.
* Abelás tostadas moídas.
* Pan tostado e empapado en vinagre.
* Ñora.
* Aceite de oliva.
* Sal.

Hai que moer os ingredientes nun morteiro ata formar unha salsa de consistencia media (nin fina nin grosa).

É excelente para acompañar tanto carnes como peixe e verduras.

## Véxase tamén 
### Outros artigos 
*Calçot
Rubén Blanco

**Rubén Blanco Veiga**, nado en Mos o 25 de xullo de 1995, é un futbolista galego que xoga na demarcación de porteiro para o Olympique de Marsella da Ligue 1 francesa, onde se atopa cedido polo Celta de Vigo.

## Traxectoria 
Formouse nas categorías inferiores do Celta de Vigo. O 25 de xullo de 2012 debutou co primeiro equipo no Trofeo Cidade de Vigo, alternando a calidade de terceiro porteiro do equipo en Primeira División co filial, o Celta de Vigo B.

En setembro de 2011 foi convocado coa Selección de fútbol sub-17 de España para disputar a fase de clasificación do Campionato Europeo da categoría . Tamén e internacionale coa selección española sub-19 e sub-21.

O seu debut na Primeira división foi fronte o Valladolid na penúltima xornada da tempada 2012-13, salvando o Celta con dúas grandes paradas. Tamén xogou a seguinte semana axudando o Celta de Vigo a salvarse na última xornada.

### Clubs 
## Notas 
## Véxase tamén 
### Ligazóns externas 
* Páxina oficial do Celta de Vigo
Elizabeth Jane Weston

**Elizabeth Jane Weston** (en latín *Elisabetha Joanna Westonia* e en checo *Alžběta Johana Vestonie*), nada en Chipping Norton (Oxfordshire) o 2 de novembro de 1581 e finada en Praga o 13 de novembro de 1612, foi unha poetisa inglesa, coñecida pola súa poesía neolatina. Tivo unha distinción infrecuente para unha muller á hora de publicarse a súa poesía. A súa obra completa, publicada en dous volumes en 1608, foi titulada *Parthenica*. A temática variada entre soños idílicos, odas a Rodolfo II (orixinalmente enviadas ao emperador coa intención de convencelo para que lle deixara cartos), odas a si mesma, e diatribas antisemitas.

## Traxectoria 
Non se sabe nada de seu pai, mais o seu padrasto, Edward Kelley, foi un alquimista de renome. Kelley, xunto con John Dee, foi contratado na corte de Rodolfo II, polo que a súa familia se trasladou a Praga. Foi moi salientable o seu dominio das linguas, tendo coñecementos de cinco linguas: checo, inglés, alemán, italiano e latín.

En 1603 casou cun avogado, Johnnes Leo, con quen tivo sete fillos antes de que morrera durante un parto en 1612. Está enterrada na Igrexa de Santo Tomás en Malá Strana (Praga).

Unha colección da súa poesía, editada e traducida por Donald Cheney e Brenda M. Hosington, foi publicada por University of Toronto Press en 2000.

## Véxase tamén 
### Ligazóns externas 
* Entrevista cun experto na poetisa en Radio Praha
* Biografía
* Escritos de Elizabeth Jane Weston
* *Parthenica* (en CAMENA) 
* A obra Rodolfo II , por Edward Einhorn, conta con Elizabeth Jane Weston como personaxe
* O terceiro acto da obra Burn Your Bookes, por Richard Byrne, trata a relación entre Elizabeth Jane Weston e Edward Kelley
Jonny Otto

**Jonathan Castro Otto**, nado en Vigo o 3 de marzo de 1994, máis coñecido como **Jonny**, é un futbolista galego que xoga na demarcación de defensa para o Wolverhampton Wanderers da Premier League inglesa.

## Traxectoria 
Formouse nas categorías inferiores do Celta de Vigo, debutando co primeiro equipo en Primeira División ante o Osasuna o 1 de setembro de 2012 en Balaídos.

Tamén destaca nas categorías inferiores da Selección de fútbol de España, sendo un habitual da categoría sub-16 tamén foi convocado coa sub-19, sub-20 e sub-21, ás ordes de Julen Lopetegui .

### Selección galega 
dereita|miniatura|Jonathan Castro coa selección galega (2024).
Foi convocado pola selección galega para o partido contra Venezuela disputado no estadio de Riazor o 20 de maio de 2016, que finalizou con empate (1–1). Logo de oito anos sen actividade da selección galega, o 31 de maio de 2024 Jonathan Castro volveu xogar un amigable contra a selección de fútbol de Panamá. O partido finalizou con derrota (0–2).

## Notas 
## Véxase tamén 
### Ligazóns externas 
* Ficha do xogador en ligabbva.com 
* Páxina do Celta de Vigo
Good Morning, Vietnam

***Good Morning, Vietnam*** é un filme estadounidense dirixido por Barry Levinson que se estreou en 1987.

## Sinopse 
Vietnam, 1965. Un locutor da radio, Adrian Cronauer, é enviado a Saigón para traballar na emisora do exército norteamericano. En contraste cos seus aburridos antecesores, Cronauer é pura dinamita, os seus comentarios irreverentes, as súas bocaladas e improperios e as súas críticas ó vicepresidente, fanlle gañarse o aprecio das tropas. Porén, o seu superior o tenente Hauk non comparte a mesma opinión do que é o humor.

## Personaxes 
* Robin Williams como Adrian Cronauer
* Forest Whitaker como Soldado Edward Montesquieu "Eddie" Garlick
* Tung Thanh Tran como Phan Duc To (Tuan)
* Chintara Sukapatana como Trinh
* Bruno Kirby como Segundo Tenente Steven Hauk
* Robert Wuhl como Sarxento Marty Lee Dreiwitz
* J. T. Walsh como Sarxento Maior Phillip Dickerson
* Noble Willingham como Taylor
* Richard Edson como Soldado Abersold
* Richard Portnow como Sarxento Dan 'The Man' Levitan
* Floyd Vivino como Soldado Eddie Kirk
* Juney Smith como Sarxento Phil McPherson
* Dan Santon como Censor#1
* Don Santon como Censor#2

## Galardóns e nomeamentos 
* 1987: Nomeado ó Oscar: Mellor actor (Robin Williams).

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo
Logan Marshall-Green

**Logan Marshall-Green**, nado o 1 de novembro de 1976 en Charleston, Carolina do Sur, é un actor estadounidense. Marshall-Green é coñecido polos seus papeis en *Dark Blue*, *The O.C.*, *24*, *Traveler*, e por interpretar a Charlie Holloway no filme de Ridley Scott *Prometheus*.

## Filmografía 
## Véxase tamén 
### Ligazóns externas 
*
Gran Fame irlandesa

[dereita|miniatura|280px|Escultura en [Dublín en homenaxe ás vítimas da Gran Fame.]]
A **Gran Fame irlandesa** (en irlandés *An Gorta Mór* ou *An Drochshaol*) foi un período de fame, doenzas e emigración en masa entre 1845 e unha data variable entre 1849 e 1852, no que a poboación de Irlanda se reduciu entre un 20 e un 25 por cento. A fame provocou a morte de preto dun millón de persoas e forzou a máis doutro millón a emigrar da illa. A causa principal da fame foi unha praga provocada polo oomiceto *Phytophthora infestans*, que contaminou os cultivos de pataca a grande escala en toda Europa durante a década de 1840. A pesar de que atinxiu a Europa enteira, a praga afectou moitísimo a Irlanda, xa que un terzo de toda a poboación dependía unicamente da pataca para sobrevivir. Ademais, o problema foi agravado por varios factores ligados á situación política, social e económica que aínda son materia de debate na comunidade académica.

A fame foi un choque social na historia da Irlanda e os seus efectos alteraron para sempre o plano demográfico, político e cultural irlandés. Chegou mesmo a ficar como parte da memoria popular, sendo dende entón un dos episodios máis lembrados polos movementos nacionalistas irlandeses. A historia de Irlanda divídese xeralmente entre os períodos "pre-fame" e "pos-fame". A gran fame é tamén recordada como a maior catástrofe demográfica en Europa entre a guerra dos Trinta Anos e a primeira guerra mundial, sumando máis dun millón de mortes en Irlanda en relación ó esperado se non existira.

## Notas
Sean Harris

**Sean Harris**, nado o 7 de xaneiro de 1966 en Londres, é un actor inglés. É coñecido pola súa interpretación de Ian Curtis no filme *24 Hour Party People* e polo papel de Solomon Lane nos filmes *Mission: Impossible – Rogue Nation* (2015) e *Mission: Impossible – Fallout* (2018).

## Filmografía 
## Notas 
## Véxase tamén 
### Ligazóns externas 
*Ficha na IMDb
Noomi Rapace

**Noomi Rapace**, nada como **Noomi Norén** o 28 de decembro de 1979 en Hudiksvall, é unha actriz sueca. É coñecida por interpretar a Madame Simza no filme *Sherlock Holmes: Xogo de sombras*, e polo seu papel protagonista de Dr. Elizabeth Shaw no filme de Ridley Scott *Prometheus*.

## Filmografía 
## Véxase tamén 
### Ligazóns externas 
*Ficha na IMDb
The Four Feathers

***The Four Feathers*** é un filme británico-estadounidense dirixido por Shekhar Kapur que se estreou no 2002. O filme baséase na novela homónima'' de A.E.W. Mason.

## Sinopse 
Harry Feversham é un soldado británico admirado polos seus compañeiros e considerado como un dos mellores do seu rexemento. Apaixonadamente leal á súa fermosa prometida, Ethne, a Harry preséntaselle un prometedor futuro no exército e unha vida feliz xunto á muller que ama. Pero cando un exército de sudaneses rebeldes ataca a fortaleza colonial británica en Khartún e o seu rexemento é chamado a filas para loitar, Harry séntese embargado polas dúbidas e renuncia á misión antes de embarcar cara África. Conmocionado pola decisión do seu fillo, o padre de Harry renega del. Asumindo que está acovardado, tres dos mellores amigos de Harry e Ethne, envíanlle unha pluma branca, un símbolo de covardía, xa que ningún deles pode entender a reacción de Harry.

## Personaxes 
* Heath Ledger como Harry Faversham
* Wes Bentley como Jack Durrance
* Djimon Hounsou como Abou Fatma
* Kate Hudson como Ethne Eustace
* Rupert Penry-Jones como Tom Willoughby
* Kris Marshall como Edward Castleton
* Michael Sheen como William Trench
* Alex Jennings como Coronel Hamilton
* James Cosmo como Coronel Sutch
* Angela Douglas como Tía Mary
* Tim Pigott-Smith como Xeneral Feversham
* Lucy Gordon como Isabelle
* James Hillier como Borracho

## Notas 
## Véxase tamén 
### Ligazóns externas 
* Ficha na IMDb 
* Ficha en TCM 
* Ficha en AllMovie 
* Ficha en RottenTomatoes 
* Ficha en BoxOfficeMojo
Morus

**Morus** pode referirse a:
* ***Morus***, xénero de aves ao que pertences especies coma o mascato.
* ***Morus***, xénero de plantas da familia das moráceas ao que pertences as moreiras.
Pedro Chosco

**Pedro Chosco** ou **Pedro Chusco** é un personaxe mítico galego. Ten figura de home de barba branca, de maneiras doces e de voz grave. Pedro Chosco é o encargado de facer durmir os nenos con suaves aloumiños, aínda que prefire anainar mozas e sobre todo criadas de servir. Rolda as rapazas polo día entreténdoas e impedíndolles traballar.

:*Vaite de aí, Pedro Chosco*
:*non me tentes a criada,*
:*nin ma vistes, nin ma calzas,*
:*nin lle pagas a soldada.*

Os nenos ven a Pedro Chosco cando teñen un ollo pechado e o outro non o poden abrir. En Dinamarca existe Ole Kolpoje, ou sexa Ole Pechaollos, análogo ó galego. En Inglaterra é Billy Winker, en Escocia Wee Willie Winkie.

## Coplas populares 
Coplas publicadas por Lence-Santar en *El Compostelano* o 5 de novembro de 1938:

:*Pedro Chusco*
:*vaite de aí.*
:*Ti non me calzas,*
:*ti non me vistes,*
:*ti non me fas*
:*os meus minesteres;*
:*Pedro Chusco,*
:*que me queres?*

:*Con Pedro Chusco*
:*teño un gran preito*
:*cando me toma*
:*logo me deito.*
:*Ai, Pedro Chusco!*
:*Vaite a deitar,*
:*déixame os nenos*
:*ó meu fiandar.!*

## Notas 
## Véxase tamén 
### Bibliografía 
*
ZAZ

**ZAZ** ou **Planta de construción de automóbiles de Zaporizhia** (en , ''Zaporiz'kyi avtomobilebudivnyi zavod or Zaporiz'kyi avtozavod'') é a principal fábrica automobilística de Ucraína, con sede na cidade de Zaporizhia, na parte sueste do país. Tamén coñecida polo nome nai da compañía, **AvtoZAZ**. Na primeira metade do 2012, ZAZ manufacturou 20.060 coches. No 2012, saíu á venda un novo ZAZ, o ZAZ Vida que é unha versión do último Chevrolet Aveo para a venda en Ucraína e outros países onde se vende a marca ZAZ como en Moldova, Romanía ou Belarús, por exemplo.

miniatura|esquerda|ZAZ-968 na cidade de Lviv, Ucraína.

## Modelos 
### Produción a escala completa
miniatura|ZAZ-965 Zaporoshez.
miniatura|ZAZ Sens.
miniatura|dereita|ZAZ Forza.
* ZAZ-965 Zaporozhets (1960–1969)
* ZAZ-966 Zaporozhets (1967–1972)
* ZAZ-968 Zaporozhets (1972–1994)
* ZAZ-1102 Tavria (1989–1997)
* ZAZ-1102 Tavria Nova (1998–2007)
* ZAZ-1105 Dana (1994–1997)
* ZAZ-11055 Pick-up (1998–2011)
* ZAZ-1103 Slavuta (1998–2011)
* ZAZ Lanos (2005–presente)
* ZAZ Sens (2005–presente)
* ZAZ Lanos Pick-up (2005–presente)
* ZAZ Forza (2010–presente)
* ZAZ Vida (2012–presente)

### Montaxe para outras marcas
(Para a venda en Ucraína.)

#### Na planta de Illichivsk 
* Chevrolet Aveo (2004–descoñecido) (modelo T200)
* Chevrolet Aveo (2006–2010) (modelo T250)
* Chevrolet Captiva (anos descoñecidos)
* Chevrolet Epica (anos descoñecidos)
* Chevrolet Evanda (2005–descoñecido)
* Chevrolet Lacetti (2003–descoñecido) (modelo J200)
* Chery Eastar (anos descoñecidos)
* Chrysler 300C (2009–descoñecido)
* Daewoo Lanos (1998–descoñecido) (modelo T100)
* Daewoo Sens (2002–descoñecido)
* Daewoo Tacuma (anos descoñecidos)
* Kia Cerato (anos descoñecidos)
* Kia Magentis (anos descoñecidos)
* Kia Mohave (anos descoñecidos)
* Kia Picanto (anos descoñecidos)
* Kia Rio (anos descoñecidos)
* Kia Sorento (anos descoñecidos)

#### Na planta de Zaporizhia 
* Chery Amulet (anos descoñecidos)
* Dacia Solenza (2003)
* Kia Cee'd (2009–2010)
* Kia Sportage (2009–descoñecido)
* Lada 21093 (2005–descoñecido)
* Lada 21099 (2005–descoñecido)
* Opel Astra (2003–descoñecido)
* Opel Vectra (2003–descoñecido)
* Opel Corsa (2003–descoñecido)
* Opel Combo (2003–descoñecido)
* Mercedes-Benz E-Class (2002–2006)
* Mercedes-Benz M-Class (2002–2006)
Aguas de Fontoira

**Aguas de Fontoira** é unha empresa galega adicada ao envasado de auga mineral natural situada no concello de Cospeito (Lugo). A empresa é propiedade de Begano, empresa fabricante de Coca-Cola en Galiza. O manancial de Fontoira foi declarado como mineral natural pola Consellería de Industria da Xunta de Galicia o 21 de outubro de 1992.

Augas de Fontoira comercializa dende marzo de 2004 a súa auga baixo a marca Aquabona manancial de Fontoira. Coca-Cola ten en España tres mananciais que venden auga baixo a marca Aquabona: Santolín (Burgos), Fuenmayor (Teruel) e Peña Umbría (Valencia).

A empresa ten certificacións:
* ISO 9001 (calidade)
* ISO 14001 (medio ambiente)
* OHSAS  18001 (seguridade laboral)
* FSSC 22000 (seguridade alimentaria)

## Véxase tamén
### Outros artigos
* Begano

### Ligazóns externas
* Páxina web de Begano sobre Fontoira
Olláparo

[miniatura|220px|Escultura dun olláparo no paseo da [praia de Barraña, Boiro.]]
O **olláparo** ou **alláparo** é un ser mitolóxico galego. É unha especie de xigante que ten un único ollo no medio e medio da fronte; ás veces o olláparo ten dous ollos, un no medio da fronte e o outro na caluga. 

Trátase de seres brutais, feroces, salvaxes pero un pouco parvos; tamén son moi voraces, de hábitos antropófagos. Viven nas cavernas dos bosques e montes, especialmente nas montañas de Lugo e Ourense. Leite de Vasconcelos descríbeos tamén no norte de Portugal, na rexión de Tras os Montes, pero con tres ollos: dous na cara, como nos humanos normais, e un terceiro na parte posterior da cabeza, baixo o nome de *olharapos*.

Existen olláparos e olláparas, as súas mulleres, que son aínda peores ca eles.

Aseméllanse aos ciclopes gregos clásicos, ou aos Fomoré da mitoloxía irlandesa (que tamén teñen dous ollos situados do mesmo xeito que os olláparos galegos), sendo o máis famoso Balar. O ollo que Balar tiña na caluga era terrible, pois podía provocar mal de ollo, polo que pode compararse coa mirada letal de Medusa.

## Notas 
## Véxase tamén 
### Outros artigos 
* Mitoloxía galega
* Ciclope
* Fomoré
* Ollapín

### Bibliografía 
* 
* VAQUEIRO, Vítor: *Mitoloxía de Galiza. Lendas, tradicións, maxias, santos e milagres*. Ed. Galaxia, Vigo 2011.
Olláparo (homónimos)

Co termo **Olláparo** podemos facer referencia a:

***Olláparo**, ser xigantesco cun só ollo da mitoloxía galega.
****Olláparo***, revista de información e creación fundada en Cedeira.
Seda (homónimos)

O termo **seda** pode referirse a:

* **Seda**, substancia segregada polas eirugas de certos lepidópteros, e por extensión o fío e tecido que se fai con esta substancia;
* **Seda**, cada un dos pelos fortes e duros de certos animais, coma as do xabaril ou as da crina dos cabalos, **serda**;
* **Seta** ou **seda**, proxección similar a un pelo que teñen diversos seres vivos, como os artrópodos, vertebrados, fungos, musgos, etc.;
* **Seda de araña**, substancia proteica producida por algúns arácnidos;
* ***Seda***, novela de 1996 escrita por Alessandro Baricco;
* ***Seda***, filme taiwanés de 2007 dirixido por François Girard baseado na novela de Alessandro Baricco;
* **Seda**, personaxe imaxinario da serie de libros *Crónicas de Belgarath*;
Sannoava

**Sannoava** foi unha divindade dos galaicos, vinculada a tradición céltica centro europea. É unha divindade asociada cunha fonte ou río segundo a inscrición achada en Campañó (Pontevedra).

## Etimoloxía 
Sannoava provén de *sanwáwa*, é dicir de "snwo" (que significa "torcer, volver, torcerse axiña") cun sufixo -awal/-awa ("auga"). Sannoava sería literalmente un "torrente". A derivación de formas por medio do sufixo indoeuropeo -awa, -awos está ben documentado en gran número de ríos e lugares celtas e non celtas.

## Notas 
## Véxase tamén 
### Bibliografía 
* 
### Outros artigos 
* Deuses galaicos
Juvé y Camps

**Juvé y Camps** é unha empresa familiar catalá de cava. En 1921 Joan Juvé Baqués, fillo de Joan Juvé Escaìola, fundou a primeira adega da familia.

## Notas 
## Véxase tamén 
### Outros artigos 
* Freixenet
* Codorníu

### Ligazóns externas 
* Páxina web de Juvé y Camps
Geraldine Finlayson

**Geraldine Finlayson** é directora do John Mackintosh Hall, así como directora do Instituto para Estudos Xibraltareños e científica xefe do laboratorio do Museo de Xibraltar. Está casada con Clive Finlayson e ten un fillo.

## Vida académica 
Recibiu o seu doutoramento en 2008 pola Universidade Anglia Ruskin, en Cambridge, Reino Unido, onde presentou a tese «Clima, vexetación e biodiversidade: un estudo multiescala do sur da Península Ibérica».

Durante moitos anos, Finlayson estudou a presenza dos neandertais en Xibraltar, tendo feito varias escavacións na rexión, incluíndo debaixo da auga.

## Publicacións seleccionadas 
* Biogeography of human colonizations and extinctions in the Pleistocene (con Clive Finlayson e Darren Fa) 
* The Homo habitat niche: Using the avian fossil record to depict ecological characteristics of Palaeolithic Eurasian hominins (con Clive Finlayson *et al.*)  

## Notas 
## Véxase tamén 
### Ligazóns externas 
* La cueva de Gorham
Partido Democrático Cívico

O **Občanská demokratická strana** ou **ODS** (en galego **Partido Democrático Cívico**), é un partido político checo de tendencia conservadora, sendo o principal partido desta tendencia política na República Checa. Está afiliado á Unión Internacional Demócrata a nivel internacional, e a nivel europeo á Alianza dos Conservadores e Reformistas Europeos e afirma ter ideas semellantes ás do británico Conservative and Unionist Party (Partido Conservador Británico), o polonés Platforma Obywatelska (Plataforma Cívica) e o español Partido Popular.

## Historia 
O partido foi fundo o 21 de abril de 1991 trala división do Občanské fórum (Foro Cívico) por Václav Klaus, e dende 2002 foi liderada por Mirek Topolánek. Foi o partido dominador en dous gobernos de coalición na República Checa entre 1992 e 1997. Tamén formou parte do goberno do do Česká strana sociálně demokratická (Partido Socialdemócrata Checo) entre 1998 e 2002 baixo os termos dun pacto formal por escrito entre os dous partidos, o "Acordo de Oposición" (ampliado máis tarde cun novo acordo, denominado "Patente de Tolerancia").

Nas eleccións parlamentarias de 2002, pasou a ser o segundo partido da cámara, con 58 de 200 escanos, e por primeira vez na súa historia pasou a asumir o papel de oposición. O actual presidente checo, Václav Klaus, foi o presidente honorario do partido ata aquela. Nas eleccións ao Parlamento Europeo en xuño de 2004, e nas eleccións ao Senado e ás asembleas rexionais celebradas en novembro dese mesmo ano, o ODS recibiu máis do 30 % dos votos.

Nas eleccións parlamentarias de 2006 foi novamente o partido máis votado, conseguindo 81 escanos na cámara. Formou un goberno de coalición co Křesťanská a demokratická unie – Československá strana lidová (Partido Demócrata Cristián) e o Strana zelených (Partido Verde). O partido sufriu un forte retroceso nas eleccións rexionais e ao Senado, perdendo os 12 gobernadores rexionais que posuía

En xullo de 2006 o ODS asinou un acordo co Conservative and Unionist Party (Partido Conservador Británico) para abandonar o Partido Popular Europeo e formar unha nova formación de centro-dereita denominada Alianza dos Conservadores e Reformistas Europeos en 2009.

## Resultados electorais 
* Eleccións lexislativas checas de 1992: (en coalición co KDU-CSL 29,7 %) - 66 escanos 
* Eleccións ao Parlamento Checo 1996: 29.6 % - 68 escanos
* 1996 Senado: 29 escanos 
* Eleccións ao Parlamento Checo 1998: 27.8 % - 63 escanos
* 1998 Senado: 9 escanos
* 2000 Senado: 8 escanos 
* Eleccións ao Parlamento Checo 2002: 25.4 % - 58 escanos
* 2002 Senado: 9 escanos
* 2004 Senado: 18 escanos
* Eleccións ao Parlamento Europeo de 2004 30 % - 9 escanos
* Eleccións ao Parlamento Checo 2006: 35.4 % - 81 escanos
* 2006 Senado: 14 escanos
* 2008 Senado: 3 escanos
* Eleccións ao Parlamento Europeo de 2009 31.5 % - 9 escanos
* Eleccións ao Parlamento Checo 2010: 20.2 % - 53 escanos
* 2012 Senado: 15 escanos
* Eleccións ao Parlamento Checo 2013: 7.7 % - 16 escanos

## Notas 
## Véxase tamén 
### Ligazóns externas 
* Sitio web oficial
TOP 09

O **Tradice Odpovědnost Prosperita** ou **TOP** (en galego **Tradición Responsabilidade Prosperidade**) é un partido político checo situado politicamente no centro-dereita. A nivel europeo está afiliado ao Partido Popular Europeo. Actualmente é a terceira forza política na República Checa con 41 deputados no Parlamento. O seu líder é Karel Schwarzenberg e destaca polo seu apoio ao mercado libre e á Unión Europea.

## Historia 
O partido foi fundado o 11 de xuño de 2009 por Miroslav Kalousek como unha facción a prol do mercado libre do Křesťanská a demokratická unie – Československá strana lidová (Partido Demócrata Cristián]]. Karel Schwarzenberg, antigo Ministro de Asuntos Exteriores da República Checa nomeado polo Strana zelených (Partido Verde), converteuse no seu primeiro líder do partido.

Con base nas enquisas de intención de voto, o partido pronto gozou de popularidade como segundo partido máis forte da dereita (o ODS era o primeiro), como se confirmou tralas Eleccións ao Parlamento Checo 2010, cando conseguiu un 16.70 % dos votos, mentres que ODS se fixo co 20.22 %.

O TOP 09 atópase actualmente na coalición de goberno xunto con ODS e o Věci veřejné (Relacións Públicas). Neste goberno de coalición, o TOP 09 conta con 5 ministros:

* Karel Schwarzenberg – Ministro de Asuntos Exteriores.
* Miroslav Kalousek – Ministro de Finanzas.
* Jaromír Drábek – Ministro de Traballo e Relacións Públicas.
* Leoš Heger – Ministro de Sanidade.
* Jiří Besser – Ministro de Cultura.

En setembro de 2010, o TOP 09 solicitou a súa adhesión como membro ao Partido Popular Europeo. Karel Schwarzenberg ten participado tamén en dous congresos do PPE (15 de setembro e 16 de decembro de 2010). O 10 de febreiro de 2011 o TOP 09 foi aceptado oficialmente como membro do PPE.

O influente deputado Jan Březina deixou o partido para unirse ao KDU–ČSL en febreiro de 2012.

## Notas 
## Véxase tamén 
### Ligazóns externas 
* Sitio web oficial
Sociedad Española de Ornitología

A **Sociedad Española de Ornitología** (**SEO**, na actualidade **SEO/BirdLife**) é unha organización non gobernamental de utilidade pública que ten como principais obxectivos a conservación e o estudo das aves e os seus hábitats. Está inscrita como ONGD na AECID. Actualmente conta con máis de 11.000 socios e uns 5.000 voluntarios. Os seus socios máis activos agrúpanse nos denominados Grupos Locais dos que na actualidade existen 32 repartidos por toda España. A sede central está situada en Madrid e ademais existen delegacións en Aragón, Andalucía, Canarias, Cantabria, Cataluña, Estremadura e na Comunidade Valenciana, ademais de oficinas en Doñana e no Delta do Ebro.

SEO/BirdLife, é a ONG conservacionista máis antiga de España con máis de 50 anos de experiencia na defensa e estudo das aves e dos seus hábitats. Foi fundada o 15 de maio de 1954 no Museo de Ciencias Naturais de Madrid cun núcleo fundador formado por 85 persoas. Desde o seu comezo SEO/BirdLife publicou unha revista científica semestral, *Ardeola*, e en 1957 creou un *Centro de Migración de Aves*. Tamén conta cunha revista trimestral, *La Garcilla* que reciben todos os seus socios. Forma parte de cinco grandes ONG ambentalistas de España xunto con Greenpeace, WWF, *Amigos de la Tierra* e *Ecologistas en Acción*.

A nivel internacional forma parte de BirdLife International, unha federación mundial que agrupa a máis de tres millóns de socios en 111 países, dedicada á conservación da biodiversidade en todo o mundo.

## Véxase tamén 
### Ligazóns externas 
* Páxina oficial de SEO/BirdLife
Praha, Texas

[miniatura|Sinal de benvida a **Praha**, [Texas.]]

**Praha** é unha área non incorporada do Condado de Fayette, en Texas (Estados Unidos), situada a aproximadamente 85 km ao sueste da capital do estado, Austin.

## Historia 
A localidade actual recibiu orixinalmente o nome de **Mulberry** por parte dos primeiros colonos: James C. Duff, William Criswell e Leroy Criswell. Tamén foi coñecida como **Hottentot**. a name which apparently referred to a band of local outlaws.)

En 1854 un inmigrante checo chamado Matiáš Novák comprou 100 acres (0,40 km²) de terra e construíu unha casa onde se comezaron a oficiar misas. A súa chegada atraeu a outros inmigrantes checos, incluídos Jan Baca, Josef Vyvjala, Ondřej Gallia, Josef Hájek, František Václ, e George Morýsek. En 1858 a vila foi renomeada como *Praha*, o nome local da capital checa, Praga.

A pequena vila foi medrando nas seguintes décadas. En 1865 Joseph Bithowski, un monxe cisterciense, construíu unha pequena igrexa, e na medianoite do día de Nadal oficiouse a primeira misa. En 1868 creouse unha escola pública, e na década dos '80 do século XIX a vila xa contaba con tres tendas, un restaurante, e unha nova igrexa que serviu como parroquia ás cidades circundantes. En 1884 abriuse unha oficina de correos, e en 1896 unha escola católica checa.

Praha comezou un declive gradual logo de 1873, cando a Southern Pacific Railroad decidiu pasar unha milla ao norte da cidade e Flatonia, unha nova cidade fundada preto das vías, comezou a albergar negocios fóra de Praha.

No seu momento de esplendor, Praha contaba con 700 habitantes, mais durante o século XX a súa poboación nunca chegou a superar os 100 habitantes, e en 1906 a oficina de correos pechou. Contra o ano 1968 a poboación caera ata os 25 habitantes e en 1973 pecharan as escolas parroquiais e públicas.

Porén, os fieis da zona continuaron a asistir ás misas na igrexa parroquial, na actualidade o edificio máis característico da vila. Este edificio neogótico finalizouse en 1892 e é o centro das celebracións anuais da Asunción de María, celebrado tódolos días 15 de agosto dende 1892. Coñecido actualmente como *Praha Picnic*, a celebración atrae a uns 5.000 visitantes para ver a súa tradicional polca e kolaches.

Durante a segunda guerra mundial Praha tivo o dubidoso honor de ser a vila dos Estados Unidos cunha maior proporción de mortes por residente. O maior número de mortes foi no ano 1944, cando morreron 9 soldados da vila. Tres pequenas capelas idénticas foron construídas en memoria das mortes.

## Notas 
## Véxase tamén 
### Ligazóns externas 
* PRAHA, TEXAS." *Handbook of Texas*
Prague, Oklahoma

**Prague** é unha cidade do Condado de Lincoln, no estado de Oklahoma (Estados Unidos).

## Demografía 
Segundo o censo do ano 2000, Prague tiña 2138 habitantes, 864 vivendas e 567 familias. A densidade de poboación era de 469 habitantes por km².

Das 864 vivendas, nun 31,9 % residían nenos de menos de 18 anos, nun 49,9 % vivían parellas casadas, nun 11,6 % mulleres solteiras, e o 34,3 % non eran unidades familiares. No 30,9 % das vivendas residían persoas soas, das cales o 17 % correspondía a persoas maiores de 65. O número medio de persoas por vivenda era de 2,34 e o número medio de persoas por familia era de 2,91.
O 24 de maio de 1952, o gurú indio Meher Baba resultou grávemente ferino nunha colisión automobilística preto de Prague.

O 5 de novembro de 2011, unha serie de sismos sacudiron as proximidades de Prague, a primeira delas du magnitude 4,7 ás 2:15 AM (CST), seguida dunha serie de réplicas, e logo un segundo sismo de magnitude 5,6 ás 10:53 PM (CST), o sismo máis grande rexistrado na historia de Oklahoma. Os sismos continuaron días máis tarde, rexistrándose ás 8:45 PM do 7 de novembro de 2011 un novo sismo a cinco millas ao noroeste de Prague.

## Notas 
## Véxase tamén 
### Ligazóns externas 
* Sitio web oficial
* The Shawnee News Star
* PragueCommunity.com
* Escolas Públicas en Prague
Teresa Herrera

**Teresa Margarita Herrera y Pedrosa**, máis coñecida como **Teresa Herrera**, nada na Coruña o 10 de novembro de 1712 e finada na mesma cidade o 22 de outubro de 1791, foi a fundadora do primeiro hospital da súa cidade natal.

## Traxectoria 
Teresa Herrera naceu na rúa Cordonería da Coruña, filla de Domingo Rodríguez de Herrera e de María Antonia Pedrosa de los Santos. Foi bautizada na igrexa de San Xurxo. Os seus avós, Blas Rodríguez e Antonio Pedrosa, ocuparon cargos importantes nas confrarías relixiosas da Coruña.

Quedou orfa de pai aos catro anos, e ao quedar a nai viúva con dez fillos, Teresa marchou da casa «para gañar a vida honradamente coas súas habilidades», segundo consta en documento notarial, co fin de non ser unha carga para a súa nai.
Dedicada á devoción católica e á caridade, loitou por crear un hospital na Coruña. En 1789 doou unha gran parte dos seus bens para fundar o primeiro hospital da cidade, o Hospital da Caridade, que foi fundado o 27 de setembro de 1794, despois da súa morte.

Os seus restos descansan na igrexa de San Nicolao da Coruña.

## Recoñecementos 
miniatura|dereita|Hospital Teresa Herrera.
Na cidade da Coruña levan o seu nome:
* Hospital Materno Infantil Teresa Herrera.
* Rúa Teresa Herrera, entre a praza de Lugo e a praza de Pontevedra.
* Trofeo Teresa Herrera de fútbol.
* Bandeira Teresa Herrera de remo.

## Notas
Prague, Nebraska

**Prague** é unha vila do Condado de Saunders, no estado de Nebraska (Estados Unidos).

## Demografía 
Segundo o censo de 2010, en Prague residían 303 habitantes, había 125 casas e 81 familias. A densidade de poboación era de 383,6 habitantes por km². A composición étnica da vila era: 97,7 % brancos, 1,7 % nativos americanos, e o 0,7 % de dúas ou máis razas. Os hispanos e latinos de calquera raza supuñan un 0,7 % da poboación.

En Prague había 125 vivendas, das cales no 28,8 % residían nenos de menos de 18 anos, no 48,8 % vivían matrimonios, no 9,6 % vivían nais solteiras, no 6,4 % pais solteiros, e o 35,2 % non eran familias. No 33.6 % das vivendas residían individuos sos e o 16,8 % teñen vivindo unha persoa de 65 anos ou máis. A media de habitantes por vivenda era de 2,42, e o tamaño medio das familias era de 3,01.

A idade media da vila era de 42,3 anos. O 22,8 % dos residentes tiña menos de 18 anos, o 8,3 % estaba entre os 18 e os 24 anos, o 22,8 % entre os 25 e os 44 anos, o 26,1 % eran persoas de entre 45 e 64 anos, e o 20,1 % eran persoas de 65 anos ou máis. Atendendo ao xénero, o 50,5 % dos habitantes eran varóns, mentre que o 49,5 % eran mulleres.

No ano 2000 a renda media por vivenda na vila era de 33.393 $, e a renda media por familia era de 41.458 $. Os homes da vila tiñan unha renda media de 32.083 $, fronte aos 19.688 $ das mulleres. A renda per cápita na vila era de 13.395 $. En torno ao 7,2 % das familias e o 6,9 % da pobuación vivían por baixo do limiar da pobreza, incluíndo un 10,7 % de nenos menores de 18 anos e ningún individuo de 65 anos ou máis.

## Notas
Blues rock

O **blues rock** é un xénero musial que combina improvisacións de bluseiras sobre progresión de 12 compases do blues e extensas *boogie jams* con estilon rock and roll. O núcleo do son do blues rock está na guitarra eléctrica, no piano, no baixo e na batería, estando normalmente a guitarra eléctrica amplificada cun amplificador a válvulas, dándolle un carácter saturado.

O estilo comezou a desenvolverse nos anos 60 no Reino Unido e nos Estados Unidos. Bandas británicas, como The Rolling Stones e The Animals, e estadounidenses, como a Butterfield Blues Band e a Siegel–Schwall Band, experimentaron con música dos vellos *bluesmen* americanos, como Albert Kingand, Howlin' Wolf, Robert Johnson, Jimmy Reed, Muddy Waters e B.B. King. Mentres que as primeiras bandas de blues rock "intentaban tocar longas e complicadas improvisacións, que eran comúns nos discos de jazz", cara aos anos 70, o blues rock volveuse máis pesado e baseouse máis nos *riffs*. A principios dos 70 "as liñas entre o blues rock e o hard rock apenas eran visibles", xa que as bandas comezaron a gravar álbums á maneira que se faía co rock. Nos anos 80 e 90, os artistas de blues rock volveron ás súas raíces bluseiras, e algúns deles, como The Fabulous Thunderbirds e Stevie Ray Vaughan, flirtearon co estrelato no mundo do rock.
Andrea Corr

**Andrea Jane Corr**, nada o 17 de maio de 1974 en Dundalk, no condado de Louth, é unha cantante, compositora e actriz irlandesa. É principalmente coñecida por ter sido a cantante principal do grupo The Corrs, que formaba xunto cos seus irmáns Caroline Corr, Sharon Corr e Jim Corr.

No 2005 foi galardoada co título de membro da Orde do Imperio Británico polas súas contribucións no eido da música e pola súa implicación en actividades filantrópicas. Dende a pausa tomada polo grupo no 2006, continúa a súa carreira en solitario.

## Discografía 
### Con The Corrs 
#### Álbums de estudio 
#### Álbums recompilatorios 
[250px|miniatura|dereita|The Corrs no [2005.]]

#### Álbums ao vivo 
[miniatura|dereita|280px|Andrea durante o Isle of Wight Festival de [2011.]]

### En solitario 
#### Álbums de estudio 
## Filmografía 

## Véxase tamén 
### Ligazóns externas 
*Páxina oficial de The Corrs